CUKAI PERKHIDMATAN 2018 PANDUAN PERKHIDMATAN LOGISTIK Diterbitkan oleh : Jabatan Kastam Diraja Malaysia Bahagian Cukai Dalam Negeri Putrajaya 7 Februari 2024 i
Penerbitan Tarikh diterbitkan : 7.2.2024 Panduan ini menggantikan Panduan Perkhidmatan Kurier bertarikh 21 Ogos 2019 dan Panduan Pengurusan Penggudangan bertarikh 6 Oktober 2020. Notis Hak Cipta Hak cipta 2024 Jabatan Kastam Diraja Malaysia. Hak cipta terpelihara. Tertakluk kepada Akta Hak Cipta, 1987 (Malaysia). Panduan ini boleh ditarik balik, sama ada keseluruhannya atau sebahagian daripadanya dengan terbitnya suatu panduan baru. Tiada bahagian daripada penerbitan ini dibenarkan untuk diterbitkan semula, disimpan di dalam sistem perolehan kembali atau dipanjangkan dalam apa jua bentuk termasuk di dalam laman web untuk tujuan komersial tanpa kebenaran bertulis daripada Jabatan Kastam Diraja Malaysia (JKDM). Dalam penghasilan semula atau pemetikan kandungan, perakuan sumber adalah diperlukan. Penafian Maklumat ini bertujuan untuk memberikan pemahaman umum mengenai layanan yang berkaitan di bawah Cukai Perkhidmatan dan bertujuan untuk memberikan pemahaman umum tentang kewajipan pembayar cukai. Ia tidak bertujuan untuk mengatasi semua masalah cukai yang mungkin timbul secara komprehensif. Walaupun JKDM telah mengambil inisiatif untuk memastikan bahawa semua maklumat yang terkandung di dalam panduan ini adalah betul, JKDM tidak akan bertanggungjawab terhadap sebarang kesilapan dan ketidaktepatan yang mungkin terkandung, atau apa-apa kerugian kewangan atau lain-lain yang dilakukan oleh individu menggunakan maklumat dari panduan ini. Semua maklumat adalah terkini semasa penyediaannya dan tertakluk kepada perubahan apabila perlu. ii
KANDUNGAN Penerbitan ... 2 Notis Hak Cipta ... 2 Penafian ... 2 KANDUNGAN ... 3 PENGENALAN ... 4 TERMINOLOGI ... 4 PENGENAAN DAN SKOP CUKAI ... 5 OPERASI UMUM INDUSTRI ... 6 Perkhidmatan Logistik ... 6 LAYANAN CUKAI PERKHIDMATAN ... 6 Orang Kena Cukai ... 7 Nilai Ambang Perkhidmatan Bercukai ... 7 Jadual 2 ... 9 Perkhidmatan Bercukai ... 9 Penentuan Nilai Perkhidmatan Bercukai ... 24 Cukai Perkhidmatan yang Genap Masa ... 24 PENDAFTARAN DAN TANGGUNGJAWAB ORANG BERDAFTAR ... 25 Isu Peralihan ... Error! Bookmark not defined. SOALAN - SOALAN LAZIM ... 32 PERTANYAAN ... 37 BANTUAN SELANJUTNYA DAN INFORMASI BERKAITAN SST ... 37 iii
Panduan Perkhidmatan Logistik Sehingga 1 Februari 2024 ________________________ PENGENALAN 1. Cukai Perkhidmatan adalah cukai kepenggunaan yang ditadbir oleh Akta Cukai Perkhidmatan (ACP) 2018 dan perundangan subsidiarinya. Tarikh kuat kuasa Akta Cukai Perkhidmatan 2018 adalah 1 September 2018. 2. Cukai perkhidmatan dikenakan ke atas perkhidmatan yang dipanggil "perkhidmatan bercukai". 3. Seseorang yang menyediakan perkhidmatan bercukai yang melebihi nilai ambang yang ditetapkan perlu didaftarkan di bawah Akta Cukai Perkhidmatan 2018 dan dikenali sebagai "orang berdaftar" serta dikehendaki mengenakan cukai perkhidmatan ke atas perkhidmatan bercukai yang dibekalkan kepada pelanggannya. 4. Panduan ini disediakan untuk membantu anda dalam memahami layanan cukai ke atas perkhidmatan yang berkaitan dengan penghantaran barang. 5. Panduan ini hendaklah dibaca bersama Panduan Ejen Kastam. TERMINOLOGI 6. Perkataan-perkataan berikut mempunyai maksud berikut di dalam panduan ini melainkan jika terdapat maksud yang berlainan: (i) "Barang" ertinya semua jenis harta alih di bawah Seksyen 2, Akta Cukai Perkhidmatan 2018; (ii) "Ejen Kastam" ertinya mana-mana orang yang diluluskan di bawah seksyen 90, Akta Kastam 1967 untuk menjalankan sebarang urusan perkastaman bagi pihak orang lain (Seksyen 90, Akta Kastam 1967); (iii) "Penyedia perkhidmatan makanan atau minuman" adalah ruang di mana perkhidmatan penyediaan makanan atau minuman disedia, disaji dan berada di bawah kawalan penyedia makanan atau minuman berkenaan; Hak Cipta Terpelihara © 2024 Jabatan Kastam Diraja Malaysia 4
(iv) Panduan Perkhidmatan Logistik Sehingga 1 Februari 2024 ________________________ "Kawasan Ditetapkan" (KD) ertinya Labuan, Langkawi, Pangkor dan Tioman. (Seksyen 2, Akta Cukai Perkhidmatan 2018); (v) "Kawasan Khas" (KK) ertinya sebarang zon bebas, gudang berlesen di bawah seksyen 65, Akta Kastam 1967 (AK1967) dan gudang pengilangan berlesen di bawah seksyen 65A (AK1967) dan kawasan pembangunan bersama (KPB), Pengkalan Bekalan Petroleum (Seksyen 77b, AK1967); (vi) "Penghantaran barang" ertinya pergerakan fizikal barang dari suatu tempat ke suatu tempat yang lain; (vii) "Perkhidmatan logistik" ertinya perkhidmatan yang melibatkan suatu rantaian bekalan dengan merancang, melaksana dan mengawal pergerakan dan penyimpanan barang, perkhidmatan serta maklumat berkaitan secara cekap dan berkesan dari lokasi asal hingga ke lokasi penggunaan untuk memenuhi keperluan pelanggan; (viii) "Penghantaran makanan atau minuman" ertinya pergerakan fizikal makanan atau minuman dari penyedia perkhidmatan makanan atau minuman kepada pelanggan di suatu tempat yang lain; (ix) "Perkhidmatan kiriman cepat" ertinya perkhidmatan pos yang disediakan dengan cara yang cepat dengan perkhidmatan jejak dan kesan (Peraturan 2, Peraturan-Peraturan Perkhidmatan Pos (Pelesenan) 2015); (x) "Platform E-Dagang" ertinya platform digital di mana proses membeli dan menjual produk, makanan atau minuman serta perkhidmatan melalui kaedah elektronik. PENGENAAN DAN SKOP CUKAI 7. Mana-mana orang yang menyediakan perkhidmatan logistik adalah dikategorikan sebagai orang kena cukai di bawah Kumpulan J, Jadual Pertama, Peraturan-Peraturan Cukai Perkhidmatan 2018. 8. Bagi tujuan cukai perkhidmatan, perkhidmatan pengurusan penggudangan, perkhidmatan kiriman cepat dan ejen kastam telah dirangkumkan di dalam kumpulan Hak Cipta Terpelihara © 2024 Jabatan Kastam Diraja Malaysia 5
Panduan Perkhidmatan Logistik Sehingga 1 Februari 2024 ________________________ perkhidmatan bercukai perkhidmatan logistik. Tarikh kuat kuasa cukai perkhidmatan bagi perkhidmatan logistik adalah seperti berikut: PERKHIDMATAN TARIKH KUAT KUASA Pengurusan Penggudangan 1 September 2018 Kiriman cepat yang berlesen di bawah Seksyen 10, Akta Perkhidmatan Pos 2012 1 September 2018 Ejen Kastam 1 September 2018 Logistik 1 Mac 2024 Jadual 1 OPERASI UMUM INDUSTRI Perkhidmatan Logistik 8. Perkhidmatan logistik, penghantaran atau pengedaran atau pengangkutan barang, dokumen atau bungkusan termasuk dengan menggunakan platform E-Dagang atau bagi pihak mana-mana orang, perkhidmatan kiriman cepat dan ejen kastam adalah dikategorikan sebagai perkhidmatan bercukai di bawah Kumpulan J, Jadual Pertama, Peraturan-Peraturan Cukai Perkhidmatan 2018 dan tertakluk kepada cukai perkhidmatan. LAYANAN CUKAI PERKHIDMATAN 9. Penyedia perkhidmatan logistik, penghantaran atau pengedaran atau pengangkutan barang, dokumen atau bungkusan termasuk dengan menggunakan platform E-Dagang atau bagi pihak mana-mana orang, perkhidmatan kiriman cepat dan ejen kastam perlu Hak Cipta Terpelihara © 2024 Jabatan Kastam Diraja Malaysia 6
Panduan Perkhidmatan Logistik Sehingga 1 Februari 2024 ________________________ didaftarkan di bawah Seksyen 12, Akta Cukai Perkhidmatan 2018 sekiranya nilai perkhidmatan yang diberikan melebihi nilai ambang yang ditetapkan. 10. Bagi tujuan pendaftaran cukai perkhidmatan, ejen kastam yang telah berdaftar di bawah seksyen 90(2)Akta Kastam 1967, perlu membuat permohonan pendaftaran cukai perkhidmatan dalam tempoh 14 hari dari tarikh kelulusan sebagai ejen kastam. Tiada nilai ambang ditetapkan. Orang Kena Cukai 11. Mana-mana orang yang menyediakan perkhidmatan - (a) logistik termasuk keseluruhan atau sebahagian daripada rantaian bekalan perkhidmatan pengurusan logistik, pengurusan pelabuhan dan lapangan terbang, penggudangan atau pengurusan penggudangan, penghantaran fret, perkapalan, penerbangan atau kemudahan rantaian sejuk; atau (b) penghantaran atau pengedaran atau pengangkutan barang; atau (c) penghantaran atau pengedaran atau pengangkutan barang, dokumen atau bungkusan dengan menggunakan platform E-Dagang termasuk bagi pihak mana- mana orang; atau (d) kiriman cepat yang dilesenkan di bawah seksyen 10, Akta Perkhidmatan Pos 2012 [Akta 741]. 12. Mana-mana orang yang diberikan kebenaran untuk bertindak sebagai seorang ejen di bawah subseksyen 90(2) Akta Kastam 1967 [Akta 235]. Nilai Ambang Perkhidmatan Bercukai Hak Cipta Terpelihara © 2024 Jabatan Kastam Diraja Malaysia 7
Panduan Perkhidmatan Logistik Sehingga 1 Februari 2024 ________________________ 13. Nilai ambang (threshold) untuk tujuan pendaftaran wajib di bawah perkhidmatan logistik adalah RM500,000 tidak termasuk perkhidmatan ejen kastam yang tiada nilai ambang. Contoh 1 EZE Delivery Sdn Bhd (EDSB) adalah sebuah syarikat penghantaran barang. Jangkaan pendapatan syarikat untuk tempoh 12 bulan ke hadapan bagi perkhidmatan penghantaran barang adalah sebanyak RM600,000. Selaras seksyen 12(2)(b) Akta Cukai Perkhidmatan 2018, Syarikat EDSB wajib berdaftar cukai perkhidmatan di bawah perkhidmatan logistik kerana nilai perkhidmatan bercukai yang diberikan untuk tempoh 12 bulan tersebut melebihi nilai ambang. Contoh 2 ACE Delivery Sdn Bhd (ADSB) adalah sebuah syarikat penghantaran barang. Pendapatan syarikat untuk tempoh 12 bulan ke belakang bagi perkhidmatan penghantaran barang adalah sebanyak RM800,000. Syarikat ADSB wajib berdaftar cukai perkhidmatan di bawah perkhidmatan logistik kerana nilai perkhidmatan bercukai yang diberikan untuk tempoh 12 bulan tersebut melebihi nilai ambang. Contoh 3 Grocermart adalah sebuah pasaraya yang turut menyediakan perkhidmatan penghantaran barang kepada pelanggannya. Bagi tujuan pengiraan nilai ambang yang ditetapkan, Grocermart hanya perlu mengambil kira jumlah keseluruhan nilai perkhidmatan penghantaran barang sahaja untuk tempoh 12 bulan. Item Jumlah (RM) Hak Cipta Terpelihara © 2024 Jabatan Kastam Diraja Malaysia 8
Panduan Perkhidmatan Logistik Sehingga 1 Februari 2024 ________________________ Jualan barang kelengkapan harian RM 600,000.00 Caj Penghantaran Barang RM 200,000.00 Jadual 2 Berdasarkan Jadual 2 di atas, Grocemart adalah tidak bertanggungan untuk berdaftar di bawah perkhidmatan logistik. Perkhidmatan Bercukai 14. Perkhidmatan bercukai yang ditetapkan di bawah perkhidmatan logistik yang tertakluk kepada cukai perkhidmatan adalah: (i) Perkhidmatan logistik termasuk keseluruhan atau sebahagian daripada perkhidmatan - A. pengurusan logistik; Perkhidmatan pengurusan logistik bermaksud penyedia perkhidmatan logistik yang mengatur dan mengurus keseluruhan proses penghantaran barang bagi pihak orang lain. Contoh 4 Pada Oktober 2024, Syarikat Fast Freight Sdn Bhd (FF) memberikan perkhidmatan penghantar fret yang merangkumi perkhidmatan pengangkutan, penggudangan, dokumentasi dan pelepasan Kastam. FF bukan merupakan ejen Kastam yang sah dan tidak mempunyai pengangkutan dan gudang sendiri. Oleh yang demikian, FF menggunakan perkhidmatan dari syarikat lain. FF kemudiannya akan mengenakan caj kos termasuk mark-up kepada pelanggannya. Kesemuanya caj yang dikenakan FF kepada pelanggannya adalah tertakluk kepada cukai perkhidmatan di bawah perkhidmatan pengurusan logistik. Hak Cipta Terpelihara © 2024 Jabatan Kastam Diraja Malaysia 9
Panduan Perkhidmatan Logistik Sehingga 1 Februari 2024 ________________________ B. pengurusan pelabuhan dan lapangan terbang; Perkhidmatan pengurusan pelabuhan dan lapangan terbang melibatkan pemuatan, pemunggahan muatan, perkhidmatan pengendalian atau penyimpanan barang oleh pengendali suatu pelabuhan atau lapangan terbang. Mana-mana orang yang menyediakan perkhidmatan sampingan yang berkaitan dengan pengangkutan dan penghantaran barang seperti perkhidmatan pengendalian vessel atau kapal terbang, perkhidmatan navigasi, pembaikan, penyenggaraan, pemasangan berhubung dengan suatu vessel atau kapal terbang termasuk alat ganti yang digabungkan, pengklasifikasian yang dibekalkan berhubung dengan suatu vessel atau kapal terbang di pelabuhan atau di lapangan terbang dan lain-lain perkhidmatan yang berkaitan dengan pengangkutan dan penghantaran barang di pelabuhan atau lapangan terbang adalah tertakluk kepada cukai perkhidmatan. Mana-mana orang yang menyediakan perkhidmatan sampingan seperti penambahan bahan mentah atau stok (ship stores), pembekalan alat ganti kapal (ship spares), perkhidmatan pengangkutan anak kapal, perkhidmatan perubatan dan lain-lain perkhidmatan yang tidak berkaitan dengan pengangkutan dan penghantaran barang adalah tidak bercukai. Contoh 5 Maju Pelabuhan Sdn Bhd (MPSB) merupakan syarikat yang diberi kuasa untuk menguruskan atau menyediakan aktiviti-aktiviti pengendalian kargo di pelabuhan Selangor. Caj-caj pengurusan pelabuhan seperti caj pengendalian kontena (container handling charges), container weighing, special service request, extra movement charges, port charges, cargo handling, penukaran destinasi dan lain-lain caj yang dikenakan oleh MPSB kepada pelanggan-pelanggan berhubung pengendalian barang, pengangkutan barang dan penghantaran barang adalah suatu Hak Cipta Terpelihara © 2024 Jabatan Kastam Diraja Malaysia 10
Panduan Perkhidmatan Logistik Sehingga 1 Februari 2024 ________________________ perkhidmatan bercukai di bawah perkhidmatan logistik dan tertakluk kepada cukai perkhidmatan. Contoh 6 ABC Sdn Bhd pengendali jeti persendirian mengurus atau menyediakan aktiviti-aktiviti pengendalian kargo di jeti Pulau Pinang. Caj-caj pengurusan dan pengendalian kargo berhubung pengangkutan barang dan penghantaran barang di jeti yang dikenakan oleh ABC kepada pelanggan-pelanggannya adalah suatu perkhidmatan bercukai di bawah perkhidmatan logistik dan tertakluk kepada cukai perkhidmatan. Contoh 7 Lembaga Pelabuhan Klang (LPK) merupakan pihak berkuasa pelabuhan yang mengawal selia aktiviti-aktiviti pelabuhan dan pengendalian kargo di Pelabuhan Klang. Caj-caj pengurusan pelabuhan seperti dius pelabuhan dan lain-lain caj yang dikenakan oleh LPK kepada pelanggan-pelanggan berhubung pengendalian barang, pengangkutan barang dan penghantaran barang adalah suatu perkhidmatan bercukai di bawah perkhidmatan logistik dan tertakluk kepada cukai perkhidmatan. C. penggudangan atau pengurusan penggudangan; Perkhidmatan pengurusan penggudangan merujuk kepada perkhidmatan yang diberikan oleh pengendali gudang yang meliputi pengaturan dan penyelarasan apa-apa aktiviti yang disediakan kepada pelanggan. Perkhidmatan pengurusan penggudangan adalah termasuk perkhidmatan pengendalian, memuat dan memunggah, memilih dan membungkus, kawalan keselamatan, dan lain-lain. Pengendali gudang adalah merujuk kepada mana-mana orang yang menguruskan operasi gudang. Hak Cipta Terpelihara © 2024 Jabatan Kastam Diraja Malaysia 11
Panduan Perkhidmatan Logistik Sehingga 1 Februari 2024 ________________________ Perkhidmatan penggudangan melibatkan aktiviti seperti berikut: a. pengendalian b. memuat dan memunggah c. penyimpanan d. pemasangan e. pecah pukal f. pembungkusan semula g. pelabelan semula h. pukal (consolidation) i. kawalan keselamatan senarai ini tidak terhad kepada aktiviti yang dinyatakan di atas. Contoh 8 Gudang Unggul Sdn Bhd (GUSB) memiliki sebuah gudang dan menyediakan beberapa perkhidmatan pengurusan penggudangan seperti menyimpan, membungkus semula, pengendalian, dokumentasi, kawalan keselamatan, mengangkat barang, mengaudit, pengangkutan dan lain-lain aktiviti yang berkaitan di dalam gudang kepada pelanggannya. Perkhidmatan yang disediakan oleh GUSB adalah aktiviti pengurusan penggudangan di bawah perkhidmatan logistik dan tertakluk kepada cukai perkhidmatan. D. penghantaran fret; Perkhidmatan penghantaran fret melibatkan penyediaan perkhidmatan pengaturan dan pengurusan kargo bagi pihak perkapalan atau Hak Cipta Terpelihara © 2024 Jabatan Kastam Diraja Malaysia 12
Panduan Perkhidmatan Logistik Sehingga 1 Februari 2024 ________________________ penerbangan. Perkhidmatan penghantaran fret melibatkan pengaturan keseluruhan proses sehingga ke penghantaran barang. Penghantar fret bertindak sebagai perantara antara pelanggan dengan pembekal perkhidmatan logistik yang lain dengan menguruskan pelbagai perkara seperti penentuan harga, laluan dan waktu perjalanan. Sebahagian daripada senarai aktiviti perkhidmatan yang disediakan oleh pemberi perkhidmatan penghantaran fret adalah seperti berikut:- a. pelepasan kastam; b. pengendalian; c. pukal/pecah pukal (consolidation/de-consolidation) d. dokumentasi pengimportan dan pengeksportan; e. insurans; f. pembungkusan; g. penggudangan; h. pengurusan stok; i. pengangkutan; senarai ini tidak terhad kepada aktiviti yang dinyatakan di atas. Contoh 9 Pasko Freight Sdn. Bhd. (PF) adalah sebuah syarikat penghantaran fret. Syarikat Ekonsep telah melantik PF untuk menguruskan barangnya yang akan sampai di Pelabuhan Klang, Selangor sehingga ke gudang simpanannya di Puchong, Selangor. PF akan menguruskan segala proses pengendalian dan pelepasan kastam sehingga barang tersebut diturunkan di gudang Syarikat Ekonsep. Perkhidmatan PF adalah perkhidmatan logistik dan tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 13
Panduan Perkhidmatan Logistik Sehingga 1 Februari 2024 ________________________ E. perkapalan; Perkhidmatan perkapalan adalah pergerakan vessel yang membawa muatan kontena atau kargo dari satu pelabuhan ke satu pelabuhan yang lain sama ada di dalam perairan Malaysia atau luar Malaysia. Perkhidmatan perkapalan yang dikenakan cukai perkhidmatan meliputi perkhidmatan pengangkutan, caj fret (tertakluk kepada pergerakan domestik), shipping local charges, terminal handling charges, documentation charges, EDI charges, dan lain-lain caj yang berkaitan dengan perkapalan. Contoh 10 Everpink Corporation sebuah syarikat perkapalan antarabangsa yang membawa muatan kontena mengandungi permaidani milik Syarikat Carpets Baali dari Turki ke Pelabuhan Butterworth. Caj pengangkutan (ocean freight) yang dikenakan oleh penyedia perkhidmatan perkapalan bagi mengangkut muatan kontena daripada pelabuhan Turki ke Pelabuhan Butterworth Malaysia adalah tidak bercukai. Setibanya di Pelabuhan Butterworth, operator pelabuhan akan mengenakan caj-caj pelabuhan seperti container handling charges, marine consolidated charges, pilottage, tug boat dan lain-lain kepada syarikat perkapalan. Caj-caj ini tertakluk kepada cukai perkhidmatan. Contoh 11 Pengilang perabot di Shah Alam membuat penghantaran perabotnya ke Kota Kinabalu, Sabah menggunakan perkhidmatan perkapalan syarikat tempatan. Hak Cipta Terpelihara © 2024 Jabatan Kastam Diraja Malaysia 14
Panduan Perkhidmatan Logistik Sehingga 1 Februari 2024 ________________________ Caj fret daripada Pelabuhan Klang ke Pelabuhan Sepanggar serta caj pelabuhan yang dikenakan oleh penyedia perkhidmatan perkapalan kepada pengilang di Shah Alam adalah tertakluk kepada cukai perkhidmatan. Contoh 12 Everlite Limited Vessel (ELV) membawa muatan kontena daripada Australia ke Thailand dan singgah di Pelabuhan Klang bagi tujuan aktiviti pindah kapal. ELV telah mendapatkan bekalan stok (ship stores), alat ganti kapal (ship spares) dan minyak. Muatan kontena ELV dipindahkan ke kapal lain (transshipment) untuk ke destinasi akhir di Thailand. Caj-caj pelabuhan adalah tidak tertakluk kepada cukai perkhidmatan. Keseluruhan perkhidmatan pindah kapal (transshipment) ini tidak termasuk di dalam perkhidmatan bercukai di bawah perkhidmatan logistik. F. penerbangan; Perkhidmatan penerbangan meliputi perkhidmatan penerbangan, pemuatan, pemunggahan muatan, perkhidmatan pengendalian atau penyimpanan barang oleh penyedia perkhidmatan. Perkhidmatan pengendalian termasuklah pemunggahan kargo dan perkhidmatan porter, memuat, memunggah muatan, memuat semula, menyimpan, menjaga dan memindahkan kargo, mesin penimbang berat, pemeriksaan kargo, menyediakan atau meminda bil muatan (bill of lading), bil jalan udara (airway bill) dan nota penghantaran (delivery order). Contoh 13 Hak Cipta Terpelihara © 2024 Jabatan Kastam Diraja Malaysia 15
Panduan Perkhidmatan Logistik Sehingga 1 Februari 2024 ________________________ Fab Express sebuah syarikat penghantaran yang memiliki kapal terbangnya sendiri dan membawa muatan kargo dari Amsterdam ke KLIA. Caj penghantaran (air freight) yang dikenakan oleh Fab Express kepada pelanggannya bagi penghantaran kargo daripada Amsterdam ke KLIA adalah tidak bercukai. Contoh 14 Pos Laju memberikan perkhidmatan penghantaran parcel melalui udara. Pos Laju menggunakan perkhidmatan syarikat MAS Kargo untuk mengangkut parcel tersebut dari KLIA ke Lapangan Terbang Antarabangsa Miri. Perkhidmatan penghantaran parcel oleh MAS Kargo kepada Pos Laju adalah tertakluk kepada cukai perkhidmatan Contoh 15 Amer membeli barang daripada penjual di Thailand. Pembekal di Thailand telah menghantar barang tersebut ke rumah Amer di Sepang dengan menggunakan syarikat penghantaran Kong Express Limited (KEL) di Thailand. KEL Malaysia yang merupakan syarikat penghantaran di bawah kumpulan syarikat penghantaran yang sama dengan Kong Express Limited kemudiannya membuat penghantaran barang tersebut ke rumah Amer di Melaka. Pembekal di Thailand mengenakan caj penghantaran sejumlah 1500 baht kepada Amer di dalam invois pembelian. Penghantaran dari Thailand ke Melaka yang melibatkan hanya satu penyedia perkhidmatan penghantaran yang sama (KEL Thailand dan KEL Malaysia) adalah tidak tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 16
Panduan Perkhidmatan Logistik Sehingga 1 Februari 2024 ________________________ G. kemudahan rantaian sejuk Perkhidmatan logistik rantaian sejuk melibatkan pengangkutan dan penyimpanan produk sensitif suhu melalui kaedah pembungkusan termal dan sejuk. Contoh 16 Frozen Seafood Sdn Bhd (FSSB) adalah pengilang makanan sejuk beku dan memasarkannya ke seluruh Malaysia. FSSB merangka penghantaran produk-produknya ke seluruh pusat pengedarannya (distribution centre) menggunakan perkhidmatan pengangkutan kontena sejuk beku bagi memastikan kualiti produknya terjamin dan bermutu. Perkhidmatan pengangkutan yang disediakan oleh penyedia perkhidmatan pengangkutan rantaian sejuk tertakluk kepada cukai perkhidmatan. tidak termasuk penghantaran atau pengedaran atau pengangkutan barang termasuk kiriman cepat dokumen, bungkusan atau barang - (aa) dari suatu tempat di luar Malaysia ke suatu tempat di luar Malaysia; (ab) dari suatu pintu keluar terakhir di dalam Malaysia ke suatu tempat di luar Malaysia; (ac) dari suatu tempat di luar Malaysia ke pintu masuk pertama di dalam Malaysia; atau; (ad) yang tiba di pelabuhan kastam atau lapangan terbang Malaysia untuk tujuan pemindahan atau pemunggahan - (i) dari satu kapal terbang atau vessel ke satu kapal terbang atau vessel yang lain; atau (ii) dari satu kapal terbang atau vessel ke gudang Kastam atau gudang Hak Cipta Terpelihara © 2024 Jabatan Kastam Diraja Malaysia 17
Panduan Perkhidmatan Logistik Sehingga 1 Februari 2024 ________________________ berlesen atau gudang atau tempat lain yang diluluskan oleh Ketua Pengarah sehingga barang tersebut diangkut ke atas vessel atau kapal terbang bagi penghantaran ke luar Malaysia. (ii) Perkhidmatan penghantaran atau pengedaran atau pengangkutan barang termasuk kiriman cepat dokumen, bungkusan atau barang, kecuali penghantaran makanan atau minuman yang disediakan oleh penyedia makanan atau minuman. Perkhidmatan penghantaran barang bagi pembelian secara biasa atau konvensional, penjual akan mengenakan cukai perkhidmatan ke atas caj penghantaran barang kepada pembeli. Hantar barang kepada pembeli Penjual Pembeli Caj Penghantaran + CP penghantaran barang Ilustrasi 1 Contoh 17 Pada 1 Jun 2024, NURFA Delivery (NURFA) memberikan perkhidmatan penghantaran barang kepada pelanggannya. NURFA mengeluarkan invois dan mengenakan caj penghantaran barang. Perkhidmatan penghantaran barang yang diberikan adalah suatu perkhidmatan bercukai. Contoh 18 Hak Cipta Terpelihara © 2024 Jabatan Kastam Diraja Malaysia 18
Panduan Perkhidmatan Logistik Sehingga 1 Februari 2024 ________________________ Syarikat Furqan Furniture (SFF) merupakan syarikat menjual perabot jati. SFF turut menyediakan perkhidmatan penghantaran perabot ke rumah pelanggannya. Perkhidmatan penghantaran perabot tersebut adalah perkhidmatan bercukai. Contoh 19 Ah Chong Trading merupakan pemborong makanan laut segar dan juga menyediakan perkhidmatan penghantaran barang kepada Restoran Makanan Laut Abu. Ah Chong Trading juga merupakan orang berdaftar cukai perkhidmatan bagi perkhidmatan penghantaran barang. Ah Chong Trading mengenakan caj penghantaran barangan makanan laut segar tersebut kepada Restoran Makanan Laut Abu. Caj penghantaran tersebut adalah tertakluk kepada cukai perkhidmatan. Contoh 20 Fateen memesan makanan daripada Diya Cafe secara dalam talian dan memilih untuk perkhidmatan penghantaran makanan tersebut ke rumahnya. Perkhidmatan penghantaran makanan tersebut adalah tidak tertakluk kepada cukai perkhidmatan. Contoh 21 Ravi membeli makanan dan minuman dari kedai serbaneka WeMart dengan menggunakan platform e-dagang FastJedi. FastJedi mengenakan caj penghantaran ke atas perkhidmatan penghantaran makanan dan minuman tersebut. Perkhidmatan penghantaran makanan tersebut adalah tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 19
Panduan Perkhidmatan Logistik Sehingga 1 Februari 2024 ________________________ Bagi pembelian secara konvensional yang dihantar oleh syarikat penghantaran barang, syarikat penghantar barang mengenakan cukai perkhidmatan ke atas perkhidmatan penghantaran barang kepada penjual. Penjual mengenakan caj penghantaran barang kepada pembeli. Penjual CP penghantaran barang Syarikat penghantar barang Hantar barang kepada pembeli Pembeli Caj Penghantaran Ilustrasi 2 Contoh 22 Haris membeli bunga dari sebuah kedai bunga yang tidak menyediakan perkhidmatan penghantaran. Haris menghubungi Syarikat Pikenmuv untuk membuat penghantaran bunga tersebut kepada destinasi yang ditetapkan. Perkhidmatan penghantaran bunga yang disediakan oleh Syarikat Pikenmuv adalah suatu perkhidmatan bercukai. Pikenmuv akan mengenakan cukai perkhidmatan ke atas perkhidmatan penghantaran bunga tersebut kepada Haris. (iii) Perkhidmatan penghantaran atau pengedaran atau pengangkutan barang termasuk kiriman cepat dokumen, bungkusan atau barang dengan menggunakan platform E-Dagang termasuk bagi pihak mana-mana orang, tidak termasuk penghantaran makanan atau minuman yang disediakan oleh penyedia perkhidmatan makanan atau minuman. Hak Cipta Terpelihara © 2024 Jabatan Kastam Diraja Malaysia 20
Panduan Perkhidmatan Logistik Sehingga 1 Februari 2024 ________________________ Contoh 23 a Penjual Ilustrasi 1 Caj penghantaran + CP penghantaran barang Syarikat Jack Toys menggunakan platform e-dagang syarikat Zippee untuk menjual barang-barang permainan. Zippee mengenakan caj penghantaran Caj penghantaran + CP Penghantaran barang barang kepada Jack Toys kerana membuat penghantaran barang bagi pihak CP Penghantaran barang Syarikat penghantar barang Platform E-Dagang Pembeli Jack Toys kepada pembeli. Cukai perkhidmatan akan dikenakan ke atas caj CP Digital CP Digital penghantaran tersebut. Transaksi (a) pada rajah di atas adalah dirujuk. b(i) c Sekiranya EMP menggunakan perkhidmatan syarikat kurier atau menggunakan perkhidmatan kurier yang disediakan oleh syarikat subsidiari Hantar barang kepada pembeli In-house Riders b(ii) di bawah kumpulan yang sama (sister company) untuk menghantar barang kepada pembeli yang membuat pembelian melalui platform e-dagang (EMP), syarikat kurier perlu mengenakan cukai perkhidmatan penghantaran barang Hantar barang kepada pembeli bagi pihak EMP kepada EMP. Transaksi b(i) pada rajah di atas adalah dirujuk. Ilustrasi 3 Contoh 24 Fatimah membeli cadar daripada Textile.Co melalui platform E-Dagang Zathura. Zathura akan membuat penghantaran barang tersebut menggunakan perkhidmatan penghantaran Mama Move. Caj penghantaran Mama Move merupakan suatu perkhidmatan bercukai. Hak Cipta Terpelihara © 2024 Jabatan Kastam Diraja Malaysia 21
Panduan Perkhidmatan Logistik Sehingga 1 Februari 2024 ________________________ Sekiranya penyedia platform E-Dagang menggunakan perkhidmatan in- house riders (pekerja sendiri) untuk membuat penghantaran barang, tiada cukai perkhidmatan yang dikenakan kepada in-house rider oleh platform E- Dagang. Rujuk transaksi b(ii) pada rajah di atas. Contoh 25 Syarikat Benny merupakan syarikat penyedia platform E-Dagang dan menggunakan pekerjanya sendiri (in-house riders) bagi perkhidmatan penghantaran barang. Syarikat Benny tidak mengenakan cukai perkhidmatan kepada in-house riders. Sekiranya syarikat platform E-Dagang mengenakan caj penghantaran barang kepada pembeli, caj ini adalah tertakluk kepada cukai perkhidmatan. Rujuk transaksi c pada rajah di atas. (iv) Perkhidmatan ejen kastam bagi pelepasan barang daripada kawalan kastam. Contoh 26 Cik Yuna mengimport pokok dari Indonesia ke Malaysia. Bagi tujuan pelepasan kastam, permit dari Jabatan Pertanian Semenanjung Malaysia, Sabah dan Sarawak (di bawah Peraturan 5, Peraturan Kuarantin Tumbuhan 1981) diperlukan untuk mengimport pokok dan produk tumbuhan ke negara ini. Caj berkanun sebanyak RM15 akan dikenakan oleh Jabatan Pertanian (agensi Kerajaan) untuk permit tersebut. Cik Yuna melantik ejen kastam, Fariz Forwarder Enterprise (FFE) bagi mendapatkan permit pelepasan pokok/produk tumbuhan daripada kawalan Hak Cipta Terpelihara © 2024 Jabatan Kastam Diraja Malaysia 22
Panduan Perkhidmatan Logistik Sehingga 1 Februari 2024 ________________________ kastam. FFE mengenakan caj dokumentasi, caj pengendalian, caj pemeriksaan dan lain-lain caj kepada Cik Yuna. Semua caj yang dikenakan kepada Cik Yuna adalah tertakluk kepada cukai perkhidmatan kecuali caj berkanun yang dikenakan oleh Jabatan Pertanian. Caj berkanun (tanpa mark- up) yang dikenakan oleh agensi kerajaan tidak tertakluk kepada cukai perkhidmatan. 15. Penyediaan perkhidmatan logistik seperti di perenggan 14 adalah tertakluk kepada cukai perkhidmatan apabila perkhidmatan disediakan - (i) antara tempat di Malaysia ke tempat lain di Malaysia; (ii) antara tempat di Malaysia ke tempat di Kawasan Ditetapkan (KD), atau sebaliknya; (iii) antara tempat di Malaysia ke tempat di Kawasan Khas (KK), atau sebaliknya; atau (iv) antara tempat di KD ke tempat di KK, atau sebaliknya jika tempat utama perniagaan penghantaran barang berada di Malaysia Contoh 27 Peninsular Sdn Bhd (PSB) adalah sebuah syarikat penghantar barang yang ditubuhkan di Kuala Lumpur dan tempat perniagaan utamanya terletak di Malaysia. PSB dilantik untuk memberi perkhidmatan penghantar barang oleh syarikat Western Liner Sdn Bhd (WLSB) yang berada di Langkawi. Perkhidmatan penghantaran barang yang diberikan oleh PSB kepada WLSB adalah suatu perkhidmatan bercukai. Contoh 28 Hak Cipta Terpelihara © 2024 Jabatan Kastam Diraja Malaysia 23
Panduan Perkhidmatan Logistik Sehingga 1 Februari 2024 ________________________ AZ Services Sdn Bhd (ASFB) adalah sebuah syarikat penghantar barang yang tempat perniagaan utamanya terletak di Zon Bebas Pelabuhan Klang. ASFB dilantik untuk memberi perkhidmatan penghantar barang oleh syarikat AM Factory Sdn Bhd (AFSB) yang berada di Zon Bebas Terminal 2, Johor. Perkhidmatan penghantaran barang yang diberikan oleh ASFB kepada AFSB adalah suatu perkhidmatan bercukai. Penentuan Nilai Perkhidmatan Bercukai 16. Bagi tujuan cukai perkhidmatan, nilai perkhidmatan bercukai yang tertakluk kepada cukai perkhidmatan adalah nilai sebenar perkhidmatan bercukai yang diberikan. Sila rujuk Panduan Umum Cukai Perkhidmatan. Cukai Perkhidmatan yang Genap Masa 17. Berdasarkan seksyen 7, Akta Cukai Perkhidmatan 2018, cukai perkhidmatan perlu dikenakan ke atas perkhidmatan bercukai yang diberikan di Malaysia oleh orang berdaftar. 18. Cukai perkhidmatan yang dikenakan kepada pelanggan perlu diikrar dan dibayar kepada Jabatan Kastam Diraja Malaysia apabila bayaran telah diterima daripada pelanggan. Contoh 29 Lion Freight Sdn Bhd (LFSB) merupakan sebuah syarikat perkhidmatan penghantaran barang. LFSB selaku orang berdaftar cukai perkhidmatan memberikan perkhidmatan penghantaran barang kepada Syarikat Yess Sdn Bhd (SYSB) pada Oktober 2024 di mana cukai perkhidmatan dikenakan. LFSB telah mengeluarkan invois kepada SYSB pada 1 Oktober Hak Cipta Terpelihara © 2024 Jabatan Kastam Diraja Malaysia 24
Panduan Perkhidmatan Logistik Sehingga 1 Februari 2024 ________________________ 2024 dan SYSB membuat 50% bayaran pada Disember 2024. Bagi perkhidmatan yang diberikan kepada SYSB, LFSB akan membuat pengikraran dan pembayaran cukai perkhidmatan pada bulan Januari 2025 (bagi tempoh bercukai November - Disember) ke atas 50% bayaran diterima pada Disember 2024 sahaja. 19. Walau bagaimanapun, dibawah seksyen 11(2), ACP 2018 sekiranya tiada sebarang bayaran diterima 12 bulan dari tarikh perkhidmatan bercukai itu diberikan, maka adalah menjadi tanggungjawab orang berdaftar untuk mengakaun dan membuat bayaran kepada Jabatan Kastam Diraja Malaysia ke atas nilai bayaran yang belum diterima. Contoh 30 Merujuk kepada contoh 16 di atas, LFSB masih tidak menerima baki bayaran sehingga 1 Oktober 2025 ke atas invois yang dikeluarkan pada 1 Oktober 2024. LFSB adalah bertanggungan untuk membuat pengikraran dan bayaran cukai perkhidmatan pada penyata November 2025 kepada Jabatan Kastam Diraja Malaysia ke atas baki bayaran 50% yang belum dibayar oleh pelanggan kepada LFSB. PENDAFTARAN DAN TANGGUNGJAWAB ORANG BERDAFTAR 20. Perkhidmatan logistik merupakan satu perkhidmatan bercukai mulai 1 Mac 2024. 21. Bagi tujuan pendaftaran di bawah ACP 2018, mana-mana orang yang memberikan perkhidmatan logistik hendaklah membuat pengiraan ke atas jumlah nilai perkhidmatan bercukai yang diberikan pada bulan semasa dan sebelas bulan ke hadapan. Sekiranya jumlah nilai perkhidmatan bercukai tersebut melebihi RM500,000, permohonan untuk Hak Cipta Terpelihara © 2024 Jabatan Kastam Diraja Malaysia 25
Panduan Perkhidmatan Logistik Sehingga 1 Februari 2024 ________________________ tujuan pendaftaran perkhidmatan bercukai tersebut hendaklah dimohon tidak lewat dari hari terakhir bulan berikutnya. Tarikh kuatkuasa perkhidmatan logistik Tarikh kuat kuasa pendaftaran dan CP ke atas perkhidmatan logistik mula dikenakan 1.3.2024 1.6.2024 1.7.2024 1.8.2024 2023 28.2.2025 Telah mencapai nilai ambang Tempoh pendaftaran Tempoh untuk pengiraan nilai perkhidmatan bercukai Ilustrasi 3 22. Pendaftaran mula berkuat kuasa mulai 1 Ogos 2024 seperti yang diperuntukkan di bawah seksyen 13(3), ACP 2018 dan cukai perkhidmatan hendaklah dikenakan mulai 1 Ogos 2024. 23. Mana-mana orang yang telah menjadi orang berdaftar sebagai penyedia perkhidmatan kiriman cepat, pengurusan penggudangan dan ejen kastam sebelum 1 Mac 2024 dan memberi perkhidmatan logistik tidak perlu membuat pendaftaran baru. Orang berdaftar tersebut hendaklah mengenakan cukai perkhidmatan ke atas perkhidmatan logistik mulai 1 Mac 2024. Hak Cipta Terpelihara © 2024 Jabatan Kastam Diraja Malaysia 26
Panduan Perkhidmatan Logistik Sehingga 1 Februari 2024 ________________________ Berdaftar sebagai penyedia perkhidmatan kiriman cepat Tarikh kuatkuasa perkhidmatan logistik 1.12.2023 1.3.2024 1.12.2024 Tarikh kuat kuasa pendaftaran dan CP ke atas perkhidmatan logistik mula dikenakan Ilustrasi 4 24. Mana-mana orang yang telah menjadi orang berdaftar selain dari perkhidmatan kiriman cepat, pengurusan penggudangan dan ejen kastam sebelum 1 Mac 2024 serta memberi perkhidmatan logistik di mana nilai perkhidmatan bercukai bagi tempoh Mac 2024 dan sebelas bulan ke hadapan dijangka melebihi nilai ambang ditetapkan, penambahan perkhidmatan logistik hendaklah dibuat pada 1 April 2024 di dalam sistem MySST. Cukai perkhidmatan ke atas perkhidmatan logistik hendaklah dikenakan mulai 1 April 2024. Tarikh kuat kuasa perkhidmatan logistik Tarikh kuat kuasa pendaftaran dan CP ke atas perkhidmatan logistik mula dikenakan 1.3.2024 1.4.2024 1.5.2024 Tempoh untuk penambahan perkhidmatan bercukai baru Ilustrasi 5 25. Orang berdaftar adalah bertanggungjawab untuk: (i) Mengenakan cukai perkhidmatan ke atas perkhidmatan bercukai; Hak Cipta Terpelihara © 2024 Jabatan Kastam Diraja Malaysia 27
(ii) Panduan Perkhidmatan Logistik Sehingga 1 Februari 2024 ________________________ Mengeluarkan invois kepada pelanggan berkenaan dengan apa-apa transaksi yang berkaitan dengan penyediaan perkhidmatan bercukai; (iii) Mengemukakan penyata cukai perkhidmatan SST-02 secara elektronik/ manual dan membayar cukai perkhidmatan sebelum tarikh tamat tempoh; (iv) Menyimpan rekod yang sewajarnya berhubung dengan transaksi cukai perkhidmatan. 26. Untuk maklumat lanjut mengenai tanggungjawab orang berdaftar, sila rujuk Panduan Umum Cukai Perkhidmatan. PENGECUALIAN DARIPADA MEMBAYAR CUKAI PERKHIDMATAN 27. Perintah Cukai Perkhidmatan (Orang Yang Dikecualikan Daripada Pembayaran Cukai Perkhidmatan) 2018 memberi pengecualian kepada orang berdaftar di bawah perkhidmatan logistik. 28. Orang berdaftar yang menyediakan perkhidmatan logistik layak diberi pengecualian daripada membayar cukai perkhidmatan sekiranya memenuhi syarat-syarat yang ditetapkan seperti di dalam perintah iaitu: (i) orang kena cukai yang dikecualikan adalah orang berdaftar; (ii) perkhidmatan bercukai yang dikecualikan diberikan oleh orang berdaftar; (iii) perkhidmatan bercukai yang dikecualikan adalah perkhidmatan yang sama dengan perkhidmatan yang disediakan; dan (iv) perkhidmatan bercukai yang dikecualikan bukan untuk kegunaan sendiri. Contoh 31 IKIAH melantik Syarikat DEF Sdn Bhd untuk membuat penghantaran kontenanya yang berjumlah 1500 kontena daripada pelabuhan ke gudang Hak Cipta Terpelihara © 2024 Jabatan Kastam Diraja Malaysia 28
Panduan Perkhidmatan Logistik Sehingga 1 Februari 2024 ________________________ IKIAH. Syarikat DEF Sdn Bhd kemudiannya melantik Syarikat ABC Sdn Bhd bagi menghantar sebahagian 700 kontena kerana kekurangan prime mover. Perkhidmatan haulier yang diberikan oleh ABC kepada DEF layak mendapat pengecualian daripada membayar cukai perkhidmatan. Pengecualian daripada membayar cukai perkhidmatan ini layak diberikan kerana menyediakan perkhidmatan yang sama iaitu perkhidmatan haulier. Contoh 32 IKIAH melantik Syarikat DEF Sdn Bhd (DEF) untuk membuat penghantaran kontenanya yang berjumlah 1500 kontena daripada pelabuhan ke gudang IKIAH. DEF telah melantik syarikat BDE Forwarder (BDE) sebagai ejen kastam untuk urusan pelepasan kontena IKIAH daripada kawalan kastam. BDE telah mengenakan caj perkhidmatan ejen kastam ke atas perkhidmatan yang diberikan kepada DEF. Caj perkhidmatan ejen kastam yang dikenakan oleh BDE kepada DEF tidak layak mendapat pengecualian daripada pembayaran cukai perkhidmatan kerana perkhidmatan yang diberikan bukan dalam kategori perkhidmatan yang sama. ISU PERALIHAN Hak Cipta Terpelihara © 2024 Jabatan Kastam Diraja Malaysia 29
Panduan Perkhidmatan Logistik Sehingga 1 Februari 2024 ________________________ 29. Bagi tujuan cukai perkhidmatan, perkhidmatan logistik adalah perkhidmatan bercukai. Perkhidmatan kiriman cepat, pengurusan penggudangan dan ejen kastam yang merupakan sebahagian daripada perkhidmatan logistik adalah perkhidmatan bercukai berkuat kuasa mulai 1 September 2018 manakala bagi perkhidmatan logistik yang lain menjadi perkhidmatan bercukai berkuat kuasa mulai 1 Mac 2024. 30. Berdasarkan Peraturan 3A, Peraturan-Peraturan Cukai Perkhidmatan 2018, jika terdapat suatu perubahan dalam mana-mana perkhidmatan bercukai sebagaimana yang dinyatakan dalam Jadual Pertama, kesan perubahan itu ke atas cukai perkhidmatan adalah seperti yang berikut: (i) Dalam hal jika perkhidmatan bercukai tidak lagi dinyatakan sebagai suatu perkhidmatan bercukai dalam Jadual Pertama dan pemberian perkhidmatan itu menjangkaui selepas perubahan itu, cukai perkhidmatan hendaklah dikenakan ke atas bahagian perkhidmatan yang boleh dihubungkaitkan dengan bahagian tempoh sebelum tarikh perubahan itu. (ii) Dalam hal suatu perkhidmatan baharu dinyatakan sebagai suatu perkhidmatan bercukai dan pemberian perkhidmatan itu menjangkaui selepas perubahan itu, cukai perkhidmatan hendaklah dikenakan ke atas bahagian perkhidmatan yang boleh dihubungkaitkan dengan bahagian tempoh selepas tarikh perubahan itu. Contoh 33 Syarikat Noni Delivery Sdn Bhd telah menandatangani kontrak penghantaran barang dengan Syarikat XYZ pada Oktober 2023 bagi menyediakan perkhidmatan penghantaran barang untuk tempoh Oktober 2023 sehingga Disember 2024. Pembayaran hanya dibuat selepas perkhidmatan diberikan. Perkhidmatan penghantaran barang bagi tempoh dari bulan Oktober 2023 sehingga Februari 2024 adalah bukan suatu perkhidmatan bercukai manakala bagi tempoh dari Mac 2024 sehingga tamat kontrak adalah suatu perkhidmatan bercukai. Hak Cipta Terpelihara © 2024 Jabatan Kastam Diraja Malaysia 30
Panduan Perkhidmatan Logistik Sehingga 1 Februari 2024 ________________________ (iii) Dalam hal jika suatu perkhidmatan baharu dinyatakan sebagai suatu perkhidmatan bercukai dan sebelum tarikh perubahan itu apa-apa bayaran diterima berkaitan dengan perkhidmatan itu yang akan diberikan pada atau selepas tarikh perubahan itu, tiada cukai perkhidmatan dikenakan ke atas bayaran yang diterima itu. Contoh 34 Huda telah membayar caj penghantaran barang kepada syarikat SS Delivery Sdn Bhd pada bulan Disember 2023 untuk perkhidmatan penghantaran barang yang akan diberikan pada bulan Mei 2024. SS Delivery Sdn Bhd telah menjadi orang berdaftar SST pada Mei 2024. Bayaran yang diterima bagi perkhidmatan penghantaran barang yang diberikan kepada Huda adalah tidak tertakluk pada cukai perkhidmatan. Hak Cipta Terpelihara © 2024 Jabatan Kastam Diraja Malaysia 31
Panduan Perkhidmatan Logistik Sehingga 1 Februari 2024 ________________________ SOALAN - SOALAN LAZIM 1. S : Bagaimana untuk menjadi orang berdaftar? J : Mana-mana orang yang menyediakan perkhidmatan logistik dan nilai perkhidmatan tersebut melebihi nilai ambang RM500,000 perlu memohon pendaftaran secara atas talian melalui pautan 2. S : Bagaimanakah cara menghantar penyata dan membuat bayaran cukai? J : Orang berdaftar perlu mengemukakan penyata cukai perkhidmatan SST- 02 melalui perkhidmatan elektronik (MySST), pos atau perkhidmatan kurier ke Pusat Pemprosesan Kastam di Kelana Jaya. Kaedah pembayaran adalah sama ada melalui perbankan elektronik, cek atau draf bank. Bagi pembayaran menggunakan cek atau draf bank hendaklah dihantar melalui pos atau perkhidmatan kurier ke Pusat Pemprosesan Kastam di Kelana Jaya. Untuk mendapatkan maklumat lanjut, sila rujuk Panduan Penyata dan Bayaran. 3. S : Adakah orang berdaftar perlu mengeluarkan invois untuk perkhidmatan logistik yang diberikan? J : Ya. Orang berdaftar perlu mengeluarkan invois ke atas semua perkhidmatan logistik yang dibuat. Sila rujuk Panduan Umum bagi keterangan lanjut. 4. S : Restoran Yummy menyediakan perkhidmatan penghantaran makanan dan minuman yang dijual kepada pelanggan. Adakah caj penghantaran ini tertakluk kepada cukai perkhidmatan? Hak Cipta Terpelihara © 2024 Jabatan Kastam Diraja Malaysia 32
Panduan Perkhidmatan Logistik Sehingga 1 Februari 2024 ________________________ J : Tidak. Perkhidmatan penghantaran ini dikecualikan dari cukai perkhidmatan. 5. S : Supermarket NIKI menyediakan perkhidmatan penghantaran barang yang dibeli oleh pelanggan. Adakah perkhidmatan ini bercukai? J : Ya. Perkhidmatan penghantaran barang yang disediakan oleh Supermarket NIKI adalah suatu perkhidmatan bercukai. 6. S : Rani telah membeli beg tangan dengan menggunakan platform E- Dagang pada tempoh promosi 12.12 di mana platform tersebut menyediakan perkhidmatan penghantaran barang secara percuma. Adakah perkhidmatan tersebut merupakan perkhidmatan bercukai? J : Ya, ia adalah perkhidmatan bercukai. Nilai penghantaran barang yang dikenakan kepada Rani oleh platform E-Dagang adalah pada nilai RM0.00, maka cukai perkhidmatan yang dikenakan adalah RM0.00. 7. S : Rani membeli beg tangan dengan menggunakan platform E- Dagang pada tempoh luar promosi iaitu pada 15.12.2024. Bagaimanakah layanan cukai perkhidmatan jika nilai perkhidmatan bagi penghantaran percuma di luar tempoh promosi? J : Rani akan dikenakan caj penghantaran barang sebanyak RM4.00 ke atas pembelian pada 15.12.2024. Cukai perkhidmatan dikenakan ke atas caj tersebut RM4.00 x 6% = RM0.24. Maka jumlah nilai cukai perkhidmatan yang dikenakan adalah RM0.24. 8. S : Lina membeli cadar bernilai RM400 dengan menggunakan platform E-Dagang. Penyedia platform tersebut memberikan promosi penghantaran barang percuma jika nilai pembelian Hak Cipta Terpelihara © 2024 Jabatan Kastam Diraja Malaysia 33
Panduan Perkhidmatan Logistik Sehingga 1 Februari 2024 ________________________ melebihi RM200. Bagaimanakah layanan cukai perkhidmatan bagi pembelian Lina? J : Lina layak mendapat penghantaran percuma kerana pembelian Lina adalah melebihi RM200. Caj penghantaran barang adalah bernilai RM0.00 dan cukai perkhidmatan yang dikenakan juga pada nilai RM0.00. 9. S : Lina membeli 1 unit cadar bernilai RM150 dengan menggunakan platform E-Dagang. Penyedia platform tersebut memberikan promosi penghantaran percuma bagi pembelian melebihi RM200 barang. Adakah Lina dikenakan caj penghantaran barang ke atas pembeliannya? J : Lina tidak layak mendapat penghantaran percuma kerana pembelian kurang daripada RM200, maka Lina akan dikenakan caj penghantaran barang. Caj penghantaran barang adalah bernilai RM4.00 dan cukai perkhidmatan yang dikenakan adalah RM0.24. (RM4.00 x 6% = RM0.24) 10. S : Platform Eat4Life menyediakan perkhidmatan jual beli kepada penjual dan pengguna. Antara perkhidmatan yang disediakan di dalam platform tersebut adalah penjualan makanan, minuman, barangan runcit, barangan keperluan rumah, bahan-bahan mentah seperti ikan, sayur, bawang dan lain-lain. Adakah caj penghantaran yang disediakan oleh Eat4Life ke atas penghantaran makanan, minuman, barangan runcit, barangan keperluan rumah, bahan-bahan mentah yang dibeli melalui platform dikenakan cukai perkhidmatan? J : Perkhidmatan penghantaran ke atas barangan runcit, barangan keperluan rumah, bahan-bahan mentah yang disediakan oleh platform Eat4Life adalah tertakluk kepada cukai perkhidmatan kecuali Hak Cipta Terpelihara © 2024 Jabatan Kastam Diraja Malaysia 34
Panduan Perkhidmatan Logistik Sehingga 1 Februari 2024 ________________________ penghantaran makanan atau minuman daripada pembekal penyedia perkhidmatan makanan atau minuman. 11. S : Syarikat DF Shank adalah penyedia perkhidmatan logistik. Syarikat EZ Trading melantik DF Shank untuk menyediakan perkhidmatan logistik yang lengkap. Melalui perjanjian yang dibuat, perkhidmatan yang disediakan adalah termasuk: i. Penghantaran barang ii. Punggah / memunggah (loading/unloading) iii. Pengendalian (handling) iv. Pilih dan bungkus (pick & pack) v. Kawalan keselamatan Apakah layanan cukai perkhidmatan ke atas pembekalan perkhidmatan syarikat DF Shank kepada EZ Trading? J : Kesemua perkhidmatan yang dibekalkan oleh DF Shank kepada EZ Trading adalah bercukai di bawah perkhidmatan logistik. DF perlu mengenakan cukai perkhidmatan ke atas semua perkhidmatan yang diberikan. 12. S : Di dalam menyediakan perkhidmatan logistik kepada pelanggan, kesemua lori DF Shank telah digunakan sepenuhnya. Ketiadaan lori menyebabkan DF Shank melantik Syarikat Power Transport SB (pihak ketiga) untuk membuat penghantaran bagi pihaknya. Apakah layanan cukai perkhidmatan ke atas pembekalan perkhidmatan penghantaran yang diberikan oleh Power Transport SB? J : Pembekalan perkhidmatan penghantaran yang disediakan oleh Power Transport SB kepada DF Shank adalah perkhidmatan bercukai. Power Transport SB perlu mengenakan cukai perkhidmatan ke atas perkhidmatan penghantaran yang diberikan kepada DF Shank. Hak Cipta Terpelihara © 2024 Jabatan Kastam Diraja Malaysia 35
Panduan Perkhidmatan Logistik Sehingga 1 Februari 2024 ________________________ Walau bagaimanapun, DF Shank layak mendapat pengecualian daripada membayar cukai perkhidmatan sekiranya memenuhi syarat- syarat yang ditetapkan di dalam Perintah Cukai Perkhidmatan (Orang Yang Dikecualikan Daripada Pembayaran Cukai) 2018. 13. S : Syarikat AiChenz Transport Sdn. Bhd. (ATSB) menyediakan perkhidmatan logistik yang memberi perkhidmatan penghantaran barang import dari kargo KLIA ke kilang Energy Factory Berhad (EFB) di Shah Alam. Perkhidmatan yang diberikan oleh ATSB merangkumi pengaturan keseluruhan proses termasuk penyimpanan, persediaan, pelepasan barang dari kawalan kastam, penghantaran, dan pergerakan barang dan kesemua aktiviti yang berkaitan perkhidmatan logistik tersebut kepada pelanggan. Apakah layanan cukai ke atas pembekalan perkhidmatan yang diberikan oleh ATSB kepada EFB? J : Pembekalan perkhidmatan ATSB kepada EFB yang merangkumi pengaturan keseluruhan proses termasuk penyimpanan, persediaan, pelepasan barang dari kawalan kastam, penghantaran, dan pergerakan barang dan kesemua aktiviti yang berkaitan perkhidmatan logistik adalah tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 36
PERTANYAAN Untuk sebarang pertanyaan mengenai panduan ini sila hubungi : Bahagian Cukai Dalam Negeri (SST) Cawangan Dasar Cukai Perkhidmatan Jabatan Kastam Diraja Malaysia Aras 6, Tower A, Suasana PjH Jalan Tun Abdul Razak, Presint 2 62100 Putrajaya. BANTUAN SELANJUTNYA DAN INFORMASI BERKAITAN SST Informasi selanjutnya boleh didapati di: (i) Laman Web SST: (ii) Pusat Panggilan Kastam:- Hotline : 1 300 88 8500 Telefon : 03-8882 2100/ 2300/ 2500 Email : ccc@customs.gov.my Hak Cipta Terpelihara © 2024 Jabatan Kastam Diraja Malaysia Panduan Perkhidmatan Logistik Sehingga 1 Februari 2024 ________________________ 37